Начало формы

«Қош келдің, Жаңа жыл» атты кеш. 

**1 Жүргізуші:**   
Барлық жандар бір білікке қосқан үн,   
Бақытты боп бастады жыл дастанын.   
Қуанышпен келді той деп жаңа жыл,   
Құтты болсын жаңа бақыт достарым. 

**2 Жүргізуші:**   
Құрметті ата аналар, оқушылар, ұстаздар, қонақтар Жаңа жыл мерекесіне арналған «Қош келдің, Жаңа жыл» атты кешімізді бастауға рұқсат етіңіздер 

**1 Жүргізуші:**   
Құрметті жамағат жүрекке жылылық ұялатар алғашқы жаңа жылдық құттықтау сөзді мектебіміздің басшысы Дүйсекеева Меруерт Оразалықызына береміз. 

**2 Жүргізуші:**   
Құтты болсын жаңа жыл, барша халық,   
Қуанышқа, шаттыққа тамсанайық.   
Бірімізге шынайы тілек тілеп,   
Бар әлемге бақытпен жар салайық! 

**1 Жүргізуші:**   
Жаңа күнде ән қылып,   
Тек жүрмеңіз сән құрып.   
Көңілдердей қартаймай,   
Шырша тұрар мәңгілік.

**2 Жүргізуші:**   
Құрметті жиналған қауым, оқушылар ортамызға бізбен бір жыл бірге болған тауық жылын шақырайық. Ескі жыл қайдасың? 

**1 Жұргізуші**: - Әне өзі де келе жатыр, бәріміз қосылып Хош келдіңіз делік. 

**Бәрі:** Хош келдің ескі жыл. 

**Ескі жыл:**   
Ауылдастарым, достарым,   
Алғысым көп айтар менің.   
Дәл осындай артығырақ,   
Қарсы алыңдар ит жылын. 

**1 Жүргізуші:**   
- Ескі жыл сен жаңа жылымыз келген ше бізбен бірге бол.

**2 Жүргізуші:**   
Қараңыздар мынау шыршаға. Неткен сұлу, неткен көрікті еді. Жаңа жылдық шыршамызға барлығы келіпті. Осы жаңа жылымызға Аяз атамыз ғана жетпей тұрған сияқты. Енді аяз атамыз да келіп қалар. Қане барлығымыз Аяз ата, ақша қар, жаңа жылым кел деп шақырайық. Сонда біздің дауысымызды естіп тез келер. 

**Барлығы:** Аяз ата, ақша қар, жаңа жылым кел, кел!   
(Аяз ата, ақша қар, жаңа жыл келеді)

**1 Жүргізуші:**   
Келді жылым бақытым,   
Кемелденді уақытым.   
Сәлем саған аяз ата, жаңа жыл,   
Жаңа бақыт, жаңа думан, жаңа жыр. 

**Аяз ата:** Аяулы ата - аналар,

Ардақты ұл - қыздар,

Бүлдіршін балаларыңа бір сәлем!

Қандай жарқын жүздерің,   
Қандай әсем жырларың.   
Асулармен алысқан,   
Аталарың сендерге   
Шаршап келді алыстан. 

**2 Жүргізуші:**   
Сыңғырлашы сырнайым,   
Жаңа жылды жырлайын.   
Шашбаулы қыз сырғалы,   
Ақша қарды тыңдайық. 

**Ақша қар:**   
Амансыздар ма балалар, ұстаздар, ата аналар! Өздеріңді сағынып келдік, Жаңа жылдарыңыз құтты болсын. Өтіп кеткен тауық жылымызға аман есен саулық тілеп, келер жылымыз Ит жылына табыс жыл, береке, бірлік әкелсін деп, тарих жыл болсын деймін. 

**1 Жүргізуші:**   
Жаңа жыл жол болсын   
Басқан қадам оң болсын   
Төрлет, төрлет жаңа жыл   
Бізге құтты жыл болсын. 

**2 Жүргізуші:**   
Жаңа жыл – жаңа қадам, жаңа бақыт,   
Болашақ сыйлайтындай жаңа бақыт.   
Ит жылы кеп қалды ортамызға,   
Жақсылықпен жалғасын жаңа уақыт. 

**Ит жылы:**   
Жаңа жылда жаңа бақыт тыныштық,   
Жаса, жаса достық бірлік туыстық.   
Құттықтайық жаңа жылды өнермен,   
Қуаныштың әр минуты тым ыстық. 

(Ортадан ескі жыл шығады) 

**Тауық:** Мен ескі жылмын сіздерге молшылық, бақыт әкелдім. Мына келер жылға тілегім.   
Жасампаз заман бұл заман   
Бүгіннен ертең ғаламат   
Алдыңғы сапта боларсың   
Хош сау болыңдар балалар!

**Ит жылы:**  Рахмет саған Ескі жыл сені жоқтатпай менде халқыма, еліме, барша жұртыма бақ-береке, бақыт әкелермін. Сау бол ескі жыл. (Ескі жыл кетеді)

Жаңа жылда өнер сынар қайсың бар   
Алға шығып өлең тақпақ айтыңдар   
Жаңа жылда сыйлық алып қайтыңдар.

**Аяз ата:** Иә, балалар жай тұрмай жаңа жылымызды қызықтай түсіп бар өнерлерінді орта салыңдар.

**Ақша қар:** Қарсы аламыз орын беріп .  
Ән салыңыз бізбен бірге ,  
Би билеңіз бізге еріп.

Бар өнерінді ортаға салып

**1 Жүргізуші:**   
Әнші де құс үні бар,   
Кірсең кештің сәні бар.   
Салайықшы шарықтап.   
Жаңа жылдың әніне   
Ал ағайын тұрмайық   
Жаңа жылды жырлайық.   
5-6 сынып оқушыларының орындауында ән. Қарсы алыңыздар. Ән: «Жаңа жыл»  
(Ән айтылады)

**2 Жүргізуші:**   
Би билейік бұралып,   
Қыздар тұр сұранып.   
Мен де тұрмын құр қалып,   
Шаттанайық қуанып.   
- Жаңа жылымыздың құрметіне 10 сыныптың орындауында биі. Қарсы алыңыздар.   
(Би биленеді)   
  
**1 Жүргізуші:** Аяз ата, ақша қар, жаңа жылымыздың құрметіне 7-9 сынып оқушыларының орындауында «Флешмоб» би. Қарсы алыңдар.

(би билеп болғанда сырттан үш ергежей кіріп келеді) 

**Ергежей 1**: Аяз ата өзіңізді әрең таптық қой! 

**Аяз ата:** Әй жүгірмектер сендер неғылдеп жүрсіңдер? Қайтыңдар. Қалай жеттіңдер бұл жерге. 

**Ергежей 2:** Біз сіздің кәрі бұғыңызды жегіп, сонымен келдік. 

**Ергежей 3:** Сіз бізді қалай қайтармақ болсаңызда, біз қайталамаймыз. Кәрі бұғы шаршап әлсіреп қалды. Оған демалуға уақыт керек. 

**Аяз ата:** Тоқтаңдар! Сендер бұларың үшін жауап бересіңдер. 

**Ергежей 1:** Сіз жыл сайын жастардың өнерін көремін деп кетіп қаласыз да, біздің өнерімізді байқамайсыз. Бүгін ақыры сәті түсіп тұр екен, біз де осы балаларға өнерімізді көрсетейік.   
  
**2 Жүргізуші:**   
Аяз ата! Біз үшін бұл күтпеген жағдай, әрі тосын сый болды ғой. Оларға несін ренжисіз. Оданда бұларда да өнер бар екен біздің оқушылар Сіздің көмекшілеріңіздің өнерлерін тамашалау. біздер үшін ең жақсы сыйлық. Қане оқушылар сендер Аяз атамыздың көмекшілерінің өнерін тамашалағыларың келеме? 

**Оқушылар :** Иә 

**Аяз ата:** Жасы. Ендеше өнерлеріңді бастаңдар.   
(Ергежейлердің өнер көрсетіледі) 

**1Жүргізуші:** Кешімізді ергежейлермен бірге ортаға шығып би билеп, көңілімізді бір сергітіп алайық. 6 сынып оқушыларының биі

**Аяз ата:** Ой бәрекелді! Осынау ерекше кешті бірінші рет көрдім. Ақша қар, біз шынымен де өзіміздің өнерлі жандарға мән бермей жүр екенбіз ғой. 

**1 Жүргізуші:** Рахмет сендерге. Сендердің де өнерлеріңді тамашаладық. Енді алыстан ат терлетіп келіпсіңдер, біздің оқушылардың да өнерін көріңдер 

**2 Жүргізуші:**   
Дөңгеленіп тұрайық,   
Ойын сауық құрайық.   
Ән шашуы шашылсын,   
Жаңа жылға ылайық!   
Ортада 8 сыныптың оқушыларының орындауында «Жаңа жыл түні» биі. 

**1Жүргізуші:**

Жаңа жыл – жаңа ниет, жаңа күнсің,

Ғаламға ғашық болған жанарымсың.

Қалсыншы ескі жылда бар қиындық,

Шаттықтың шарайнасы бола білгін! – дей отырып бүгінгі кешімізді 11 сынып оқушылардың биіне береміз.

**Аяз ата:** Ал қарақтарым мені күтіп отырған қаншама ел мен жер бар. Сонда барайын. Сендерге көп рахмет. Өнерлерін өрге жүзсін. Биік шыңдардан көрініңдер!   
Жаңа жыл жаңа бақыт, әкелсін далама құт.   
Өнерлерің көп болсын, елде уайым жоқ болсын.   
Тілектерің ақ болсын, бастарыңа бақ қонсын.   
Келер жылы келермін, өнер тағы көрермін.   
Сыйлық әкеп сендерге, көптен - көптен берермін.   
Жақсылыққа толыңдар, тек биікке қоныңдар.   
Келесі жылы көргенше, амандықта болыңдар. 

**1 Жүргізуші:**   
Ал құрметті достар! Бәріміз бірге Аяз атаны шығарып салайық. 

**2 Жүргізуші**:Аяз ата, келесі кездескенше аман болыңыз. Біз сізді асыға күтеміз.   
(Аяз ата, ақша қар кетеді. ) 

**1 Жүргізуші:** Құрметті достар! 

**2 Жүргізуші:** Қадірлі ұстаздар, қонақтар! 

**1 Жүргізуші:** Жаңа жыл! Осы жыл барлық отбасыларымызға бақыт пен шаттық әкелсін. Еңбектеріңіз жемісті болсын. Қой үстінде бозторғай жұмыртқалаған тоқшылықта болайық. 

**2 Жүргізуші:** Жаңа жыл құтты болсын! Келесі кездескенше сау – саламатта болыңдар!

Ендігі кезекте, ДИСКОТЕКА!

Конец формы